**Α)Επτανησιακή Μουσική Σχολή**

Στο δεύτερο μισό του 19ου αι. και ενώ η Ελλάδα σταδιακά απελευθερωνόταν, τα Επτάνησα που βρίσκονταν υπό την κυριαρχία των Ενετών (1386- 1797) κατά τη διάρκεια της τουρκοκρατίας στην υπόλοιπη Ελλάδα ανέπτυξαν τη δική τους μουσική με επιρροές από τη δυτική ευρωπαϊκή μουσική λόγω γειτνίασης με την Ιταλία και λόγω των επιρροών που δέχτηκαν οι επτανήσιοι συνθέτες που πήγαιναν για σπουδές στη Δυτική Ευρώπη. Ιδρύεται η **Επτανησιακή Μουσική Σχολή** από τον[**Νικόλαο Χαλκιόπουλο Μάντζαρο**](https://el.wikipedia.org/wiki/%CE%9D%CE%B9%CE%BA%CF%8C%CE%BB%CE%B1%CE%BF%CF%82_%CE%9C%CE%AC%CE%BD%CF%84%CE%B6%CE%B1%CF%81%CE%BF%CF%82)[**1795**](https://el.wikipedia.org/wiki/1795)**–**[**1872**](https://el.wikipedia.org/wiki/1872) ως η πρώτη Μουσική Σχολή στην Ελλάδα. Διάρκεσε έως τις αρχές του 20ού αιώνα. Ο Μάντζαρος μελοποίησε τον Ύμνο εις την Ελευθερία του Διονυσίου Σολωμού εκ του οποίου οι δύο πρώτες στροφές αποτέλεσαν και αποτελούν τον ελληνικό εθνικό ύμνο.

Εκπρόσωποι:

**Σπύρος Σαμάρας 1861-1917:** Επηρεάστηκε από το κίνημα του Βερισμού που επικρατούσε στην ιταλική όπερα. Συνέθεσε τον **ολυμπιακό ύμνο** σε ποίηση Κωστή Παλαμά για τους πρώτους ολυμπιακούς αγώνες της Αθήνας το 1896 και ο οποίος αποτέλεσε τον επίσημο ύμνο των ολυμπιακών αγώνων.

**Παύλος Καρρέρ, Ναπολέων Λαμπελέτ, Διονύσιος Βισβάρδης**

**Β)Ελληνική Εθνική Μουσική Σχολή**

Το 1901 κυκλοφόρησε και η μελέτη του **Γεωργίου Λαμπελέτ** ‘’Η Εθνική Μουσική’’ η οποία καλούσε τους Έλληνες να στραφούν στη μελέτη της λαϊκής παράδοσης και **να συνδυάσουν τις επιδράσεις της παραδοσιακής ελληνικής μουσικής με τις τεχνικές της δυτικής πολυφωνίας.**

Οι συνθέτες ενσωματώνουν στα κλασικά τους έργα μελωδίες της δημοτικής και της βυζαντινής μουσικής, ρυθμούς της ελληνικής παραδοσιακής μουσικής και χρησιμοποιούν τη δημοτική γλώσσα στα λιμπρέτα των έργων τους.

Την εποχή που αναπτύσσεται η Ελληνική Εθνική Μουσική Σχολή λαμβάνει χώρα το **κίνημα των δημοτικιστών** με εκπροσώπους τους: Παλαμά, Σικελιανό, Δροσίνη, Ξενόπουλο κ.α. καθώς και λογοτεχνικά περιοδικά της εποχής όπως ο **Νουμάς** που στόχευε στην επικράτηση της δημοτικής γλώσσας.

Εκπρόσωποι:

**Μανώλης Καλομοίρης 1883-1962**: Θεωρείται ο πρωτεργάτης της Ελληνικής Εθνικής Μουσικής Σχολής. Έργα: ο πρωτομάστορας, το δαχτυλίδι της μάνας, τα μαγιοβότανα, η συμφωνία της λεβεντιάς κ.α.

**Διονύσιος Λαύραγκας** **1864-1941:** Έπαιξε σημαντικό ρόλο στην ανάπτυξη του ελληνικού μελοδράματος.

**Ναπολέων Λαμπελέτ 1864-1932**

**Γεώργιος Λαμπελέτ 1875-1945**

**Αιμίλιος Ριάδης 1886-1935** Δάσκαλοί του ο Ραβέλ και ο Ντεμπυσσύ κατά την διάρκεια των σπουδών του στο Παρίσι.

**Μάριος Βάρβογλης** **1887-1967**

**Δημήτριος Λεβίδης 1886-1951**

**Γεώργιος Πονηρίδης 1892-1982**

**Γεώργιος Σκλάβος 1888-1976**

**Πέτρος Πετρίδης 1892-1977**

Την παράδοση της Ελληνικής Εθνικής Μουσικής Σχολής ακολούθησαν συνθέτες όπως: ο Δημήτρης Μητρόπουλος, ο Θεόδωρος Σπάθης, ο Ανδρέας Νεζερίτης, ο Αντίοχος Ευαγγελάτος, ο Θεόδωρος Καρυωτάκης, ο Γιάννης Κωνσταντινίδης, ο Σόλωνας Μιχαηλίδης, ο Νίκος Σκαλκώτας (36 ελληνικοί χοροί για ορχήστρα) και άλλοι.